Dansker protesterer mot spareplan

40.000 sinte dansker tok til gatene i protest mot kutt i offentlige utgifter.

PROTESTERER: Lederen for de danske sosialdemokratene Helle Thorning-Schmidt var blant deltakerne i protesten mot foreslåtte spareplaner. Vis mer byoutline Henning Bagger

Publisert: Oppdatert: 8. juni 2010 19:21 , Publisert: 8. juni 2010 19:11

Mellom 35.000 og 40.000 mennesker samlet seg tirsdag til protest mot den danske regjeringens plan for kutt i offentlige utgifter.

Demonstrantene retter misnøyen spesielt mot den planlagte halveringen av perioden danske arbeidsledige kan heve dagpenger, fra fire til to år.

"Stopp tyven!" og "Rødt kort til pakken!"var teksten på to av parolene for dagen.

Lederne for de danske sosialdemokratene og Socialistisk Folkeparti, Helle Thorning-Schmidt og Villy Søvndal, deltok også på protestmøtet, men tvilte på om regjeringen vil lytte til protestene.

– De har ikke for vane å lytte til hva folk sier, sier Søvndal.

– Men jeg tror derimot at det får politisk betydning framover.

Les flere nyheter på E24.no.